ועדת הפנים ואיכות הסביבה, כנסת 15, פרוטוקול מספר 183, 2000-12-04 12:45

דוד אזולאי: בלי הפרוצדורה הזו לא נוכל להמשיך.

דוד אזולאי: אני מבקש להעמיד את זה להצבעה, מי בעד לקיים דיון חוזר בוועדה.

דוד אזולאי: הצבעה בעד: כולם נגד: אין ההצעה התקבלה.

דוד אזולאי: עכשיו לעצם הדיון, יש בקשה להכניס שינויים בהצעת החוק.

יהודית נאות: אני אסביר מה סך כל ההסתייגויות, נתחיל בחברי הכנסת איוב קרא וזאב בוים שלהם הייתה הסתייגות לאור הופעתו כאן של ראש רשות מסוימת, שמותר יהיה לראש רשות להיות חבר בדירקטוריון של חברה מסחרית גם בתמורה, ובלבד שיכהן בלמעלה משתי חברות שונות בו זמנית.

יהודית נאות: זאת אומרת הם הרשו לראש רשות להיות דירקטור בשתי חברות.

יהודית נאות: למה שתיים, ולא שלוש?

דוד אזולאי: חברות עירוניות?

יהודית נאות: לא.

יהודית נאות: על עירוניות אין ויכוח, זה כתוב בחוק, זה חלק מהתפקיד.

יעקב ליצמן: מה עם פיס?

יהודית נאות: זה שייך למרכז שלטון המקומי, זה מותר.

יהודית נאות: הוא מתכוון לנעלי גיבור למשל, סתם הכנסה מהצד.

יהודית נאות: בוועדה אמרנו שלא, כי אז אין הבדל אם הוא יהיה מורה בבית הספר, מה הבדל בין חבר דירקטור שמרוויח או מורה בבית ספר שמרוויח אם אין ניגוד עניינים.

יהודית נאות: אז כל המשמעות של החוק מעוקרת לכן זה הפך להסתייגות ואני מקווה שהמליאה תצביע נגד.

יהודית נאות: הדבר הנוסף, והתלבטנו בזה קשות, וזה עיקר הבעייתיות או ההתנגדויות, כתוב אצלנו שסגן שאיננו עובד במשרה מלאה.

יהודית נאות: אמרנו, שמותר לו לעסוק עיסוק אחד נוסף באישור המועצה ומשרד הפנים, ובלבד, וזה היה התנאי, שהשכר שלו מעיסוק הנוסף לא יעלו ביחד על שכר של סגן ראש רשות במשרה מלאה.

יהודית נאות: אמרנו אם הוא 50% משרה אז שירוויח בחוץ עוד 50% מהמשרה, כי זה מפחית מהעלות על הרשות.

יהודית נאות: באו חברי הכנסת זאב בוים ואיוב קרא ומציעים שבלבד שהיקף פעילותו מהעיסוק הנוסף אינו עולה על היקף פעילותו ברשות המקומית.

יהודית נאות: הם אומרים מה אכפת לכם מהכסף הרי מטרת החוק זה שראש הרשות או סגנו בשכר יתנו את שעות העבודה , מה אכפת לכם שהוא מרוויח אחר כך לשעה בייעוץ בענייני גירושין שאין סתירה, אלא אם כן הוא עוסק בגירושין ברשות, כי אחד מהם לא יצביע עבורו.

יהודית נאות: הם מדברים על היקף פעילות.

יהודית נאות: לי לא אכפת משכר אכפת לי מהיקף פעילות וזו הייתה מטרת הצעת החוק שלנו, שאנשים שמקבלים כסף מרשות מקומית, יהיו בה.

יהודית נאות: הבעיה היא מה זה הגדרה של היקף פעילות.

יהודית נאות: איך תגדיר דבר כזה, אין דבר כזה, ראש רשות לא דופק כרטיס.

יהודית נאות: רוב האנשים שאליהם זה מכוון הם בעלי מקצועות חופשיים, איך תגדירו היקף פעילות, באיזה שעות הוא שם?

יהודית נאות: לכן הגדרנו את זה בכל זאת בשכר.

יהודית נאות: ההסתייגות הנוספת היא שחבר הכנסת פינס העלה והוריד לבקשתנו.

יהודית נאות: הוא אמר, ראשי רשויות במקומות קטנים, כאשר מועצות של עד 10,000 תושבים.

יהודית נאות: ראש הרשות במקום כזה מקבל כ- 70% משכרו של ראש רשות בעיר גדולה.

יהודית נאות: הוא אומר, תרשו שראש הרשות וגם סגנו לא ימשכו שכר מקופת הרשות, ימשיכו לעסוק בענייניהם.

יהודית נאות: בלי ניגוד עניינים, כי גם ללא שכר אסור, שהם לא ימשכו שכר, תחסכו שכר לרשויות המקומיות, תרשו להם להמשיך בעסק פרטי שלהם.

יהודית נאות: אם היה להם משרד עורך דין משגשג, אם הייתה להם חנות נעלים משגשגת.

יהודית נאות: זו הייתה הצעתו של חבר הכנסת פינס.

יהודית נאות: הייעוץ המשפטי אמר שזה מעקר את המשמעות של חוק הבחירה הישירה.

יהודית נאות: שהרי התושבים בחרו ואם הם היו יודעים שהוא ימשיך להיות בעל חנות נעלים משגשגת מי היה בוחר בו?

יהודית נאות: אנחנו רוצים אותו בעיריה.

יהודית נאות: זו המשמעות של הבחירה הישירה.

יהודית נאות: זו ההסתייגות של חבר הכנסת פינס, הוא השתכנע והוריד אותה, אבל אני מעלה אותה בשל ההגינות כי קיימנו דיון נוסף.

יהודית נאות: עכשיו חבר הכנסת פרץ יציג עוד הסתייגות.

יעקב ליצמן: ברשותך, אני תמכתי בחוק הזה בדיון הראשון.

יעקב ליצמן: התעוררו כמה שאלות לגבי החוק ורציתי להתייעץ עם חברי בסיעה.

יעקב ליצמן: יש התייעצות סיעתית ויש התייעצות סיעתית באמת, ולכן אני מבקש באמת התייעצות סיעתית.

יהודית נאות: תגיד מה הבעיה שלך.

יעקב ליצמן: אני אגיד לך אחרי שנגמור עם הנושאים.

יהודית נאות: אבל מה הבעיה בחוק?

יהודית נאות: אולי זה חופף לסוגיה של חבר הכנסת פרץ?

יעקב ליצמן: אני בטוח שיהיה דיון שוב.

יאיר פרץ: תשמע קודם את ההסתייגות, היא פשוטה מאד.

יאיר פרץ: על מנת לשמר את הכוחות ברשויות המקומיות ועל מנת לתת את הנוחות של אנשים שיישבו בתוך הרשות ולא יגזלו את פרנסתם כתוצאה מאותו חוק.

יאיר פרץ: מה שאני מבקש זה דבר אחד פשוט, לטווח ארוך בסופו של דבר החוק יתיישב ויגיע לאותה אמת מידה שחברת הכנסת נאות אמרה.

יאיר פרץ: השינוי המתבקש לחוק, החוק יחול על ראשי רשויות שייבחרו בבחירות בקדנציה הבאה, זה בא מתוך החוק.

יאיר פרץ: לגבי ראשי רשויות, או סגני ראשי רשויות שכיהנו בקדנציה הזו ועסקו בתחום נוסף וייבחרו בעתיד, החוק הזה לא יחול עליהם בקדנציה הזו.

מירי פרנקל-שור: זו אפליה, אתה לא יכול לעשות כך.

יעקב ליצמן: בדרך כלל כל חוק מפלה.

יאיר פרץ: אני יכול להסכים לגבי כל נושא, חברים בדירקטוריון לא יהיו באופן אוטומטי.

יאיר פרץ: לכן אני אומר, בפרק זמן קצר דובר אולי על שלושה ארבעה כאלה בכל מדינת ישראל.

מירי פרנקל-שור: זו חקיקה לצורך אנשים מסוימים?

מירי פרנקל-שור: ההפך, אם היית אומר שרובם של הסגנים שמכהנים היום, אתה לא רוצה לפגוע בהם, אז היינו אומרים בסדר, זה למען כלל מסוים.

זהבה גלאון: יש כאן שני דברים, הוא דיבר כרגע על ראשי רשויות, ההסתייגות נובעת בעיקר לסגנים מכהנים.

דוד אזולאי: יש בזה מן הצדק אם מדובר באמת על ראשי רשויות, אני בהחלט מקבל את העמדה של חברת הכנסת גלאון, מפני שחוק הבחירה הישירה חל עליהם.

דוד אזולאי: פה אני מסכים אתך ואין בינינו ויכוח.

דוד אזולאי: כשמדובר על סגנים, וסגנים לא נבחרים בבחירה ישירה, הם נשלחים כנציגי המפלגה, כאן הבעיה.

דוד אזולאי: חבר הכנסת פרץ אומר שהחוק הזה בלאו הכי תחולתו תחיל רק בסיום הקדנציה הזו, והיה ואם ייבחרו אותם אנשים שכבר נמצאים בעיסוק הנוסף הזה, בואו נאפשר להם להמשיך עד שייבחרו.

מירי פרנקל-שור: וגם במשך כהונתם, לא רק עד שייבחרו, אם הם כיהנו בעבר, כל עוד הם משמשים בתפקידם.

דוד אזולאי: תמיד תהיה אפשרות לתקן חקיקה.

יאיר פרץ: אני מוכן לקבל את הפשרה הזו.

זהבה גלאון: אני רוצה לחלק את ההערה שלי לשניים, אחת לגבי ראשי רשויות ואני מצטרפת לעמדתה של חברת הכנסת נאות ולעמדתך יו"ר הוועדה כי באמת נראה לי שזה מעקר מתוכן את כל מהות חוק הבחירה הישירה.

זהבה גלאון: לגבי סגני ראש עיר, התעוררה בעיה, וכשהגשנו את החוק במתכונת הזו, לא נתנו את הדעת.

זהבה גלאון: אני מודה, אני אומרת לגבי, אני לא אומרת לגבי חברת הכנסת נאות.

זהבה גלאון: יזמתי את העניין הזה עם ראשי סגני עיר כי חברת הכנסת נאות הציעה הצעת חוק מורחבת ממני, היא כללה ראשי ערים וסגני ראשי ערים.

זהבה גלאון: אני התייחסתי בזמנו רק לראשי ערים ואחר כך אחדנו את ההצעות.

זהבה גלאון: אני מודה, שכשהגשתי את הצעת החוק הזו, לא נתתי דעתי לגבי סגני ראשי ערים.

זהבה גלאון: כיוון שהם לא נבחרו בבחירה ישירה, והם מונו לקדנציה, נוצרה להם בעיה לגבי העיסוק הנוסף, זאת אומרת פרק הזמן לא מאפשר לאנשים להשתחרר ולסגור, כמו שבן אדם יודע שהוא הולך לרשות עיר או לכנסת.

מירי פרנקל-שור: יש להם לסיים את הקדנציה עד 2003.

מירי פרנקל-שור: הדילמה מתחילה בעיקר בבחירות באות.

מירי פרנקל-שור: הם צריכים להחליט, כמו חברי הכנסת, זה מה שנקרא בחוק חסינות חברי הכנסת איסור עיסוק נוסף.

מירי פרנקל-שור: חברי הכנסת, בכנסת ה- 14 היה מותר להם להמשיך בעיסוק הנוסף עד סוף הכנסת ה- 14, ולקראת הבחירות לכנסת ה- 15 הם היו צריכים להחליט האם הם מתמודדים בכהונה על חברי כנסת או שהם ממשיכים בעיסוק הנוסף.

זהבה גלאון: ההסתייגות של חבר הכנסת פרץ מתייחסת רק לגבי סגני ראשי ערים לעוד קדנציה.

יהודית נאות: למה שלא יהיו סגן לא בשכר ויוכלו לעשות מה שהם רוצים.

דוד אזולאי: אני מציע שנפריד ונבהיר את הדברים.

דוד אזולאי: אני מודיע שאנחנו מקיימים כרגע דיון רק על הסגנים בלבד.

דוד אזולאי: על ראשי הרשויות אין ויכוח.

דוד אזולאי: לגבי ראשי רשויות, חוק הבחירה הישירה הוחל עליהם ופה אין פשרות או אי הבנות בעניין הזה.

דוד אזולאי: לגבי הסגנים, אני חושב שצריך למצוא את הפתרון.

מירי פרנקל-שור: נתחיל את החוק לגבי סגנים ב- 2008, דין שווה לכולם.

יהודית נאות: אבל אז אני רוצה שגם מורה באוניברסיטה.

מירי פרנקל-שור: אבל אין לך איסור עיסוק נוסף על סגנית בכלל , כי לא יכולה להיות אפליה לגבי סגנים שכיהנו וסגנים שלא כיהנו.

יהודית נאות: זאת אומרת שהכל לגבי סגנים יחול רק מ- 2008, מקובל עלי.

זהבה גלאון: מקובל.

דוד אזולאי: תנו לבעלי התפקידים להביע את דעתם.

מירי פרנקל-שור: זה נורא בעיני לעשות חוק במדינת ישראל שיתחיל רק ב- 2008.

יהודית נאות: אבל את הצעת

מירי פרנקל-שור: זה עדיף מאשר לעשות אפליה.

אביטל שטרנברג: המוסכמה הבסיסית בחקיקה, שאנחנו לא משנים בדרך כלל, אלא אם יש נסיבות מיוחדות, את כללי המשחק באמצע המשחק.

אביטל שטרנברג: המשחק שלנו הולך להיגמר כנראה בנובמבר 2003, שזה התאריך לבחירות הנוספות לשלטון המקומי.

אביטל שטרנברג: כל מי שירצה להתארגן לקראת הבחירות ולהחליט אם הוא רוצה להמשיך לעבוד או לא יש לו מספיק זמן להחליט ולהתארגן.

אביטל שטרנברג: למי שנמצא היום בקדנציה אנחנו בוודאי לא נשנה את הכללים.

דוד אזולאי: על זה אין ויכוח.

אביטל שטרנברג: לגבי הקדנציה הבאה שתסתיים רק בעוד 8 שנים, אני לא רואה שום סיבה שבעולם לא לשנות את כללי המשחק.

אביטל שטרנברג: זה נראה רע גם ברשויות מקומיות קטנות כשנבחרי ציבור מתעסקים בדברים אחרים ולא מקדישים את מיטב זמנם לתפקיד שלשמו הם נבחרו.

אביטל שטרנברג: אני גם לא רואה שום סיבה שבעולם להגן על הזכויות ומדובר בקבוצה מאד קטנה של אנשים וכשזה יראה כחקיקה פרסונלית.

יהודית נאות: עדיין מקובל שהסגנים האלה לא יכולים לעבוד יותר מאשר בעיסוק אחד באישור שר הפנים ובהיקף פעילות.

יהודית נאות: ..

יהודית נאות: אתה מדבר על סגן במשרה מלאה.

אביטל שטרנברג: זה פטור לחלוטין.

יהודית נאות: אני לא הבנתי, האנשים האלה שאתה מדבר עליהם היום.

יהודית נאות: ..

יאיר פרץ: יחול עליהם בשנת 2008 כל החוק.

יהודית נאות: אבל מה יחול עליהם מ- 2003 עד 2008?

מירי פרנקל-שור: שום דבר.

מירי פרנקל-שור: כמו היום.

יהודית נאות: והיום הם עובדים במשרה מלאה במקום אחד ומושכים מהרשות משכורת של סגן ראש רשות במשרה מלאה איך אפשר?

מירי פרנקל-שור: כן.

יהודית נאות: מה הם כל כך מוכשרים?

יהודית נאות: המעביד ההוא לא זורק אותם?

דוד אזולאי: יש עוד דבר שלא נתנו עליו את הדעת, למשל חבר כנסת יכול לעסוק בעיסוק נוסף כשמדובר בהרצאות אקדמיות.

יהודית נאות: בהתנדבות בלבד.

יהודית נאות: לא בשכר.

דוד אזולאי: אני הייתי הולך על ההצעה הזו של עד 2008, אבל יחד עם זה צריך לבדוק את האפשרות, לא ייתכן ואני מסכים עם ההערה, שממלא מקום יקבל שכר מלא, יש עם זה בעיה.

דוד אזולאי: אנחנו נצטרך לדאוג לכך שיורידו לו מהשכר כי לא ייתכן עיסוק נוסף וגם שכר מלא, הוא יצטרך לעבוד בפחות ממשרה.

דוד אזולאי: שאלה כמה אנחנו מגדירים את זה.

אביטל שטרנברג: עם כל הכבוד, על איזה אינטרס אנחנו מגנים?

אביטל שטרנברג: זה מישהו שאולי ייבחר בעוד שלוש שנים למה הוא צריך להנות מחסינות מלאה מהחוק הזה עד 2008?

אביטל שטרנברג: על מה אנחנו מגנים?

אביטל שטרנברג: איזה אינטרס ציבורי עומד מאחורי זה?

מירי פרנקל-שור: כאילו יוצא מסר מהוועדה שהחוק בינתיים לא חל על סגנים מה יהיה עד 2008, אין שום סיבה רציונלית ואמיתית להחיל את החוק על סגנים ב- 2008.

עמי בן דרור: מדוע שזה לא יכנס לתוקף ב- 2003?

יהודית נאות: כי יש שלושה סגני ראשי ערים או ארבעה ש...

דוד אזולאי: הציבור במקרה זה יחליט אם אדם שעסק בעיסוק נוסף ייבחר שוב או לא.

יהודית נאות: כשמדברים על סגנים, מדובר בנשים שההכנסה שלהם היא מעסק פרטי, לא עובדי מדינה שהמשכורת שלהם כראש רשות או סגן ראש רשות היא הבוטנים לעומת ההכנסה האישית.

יהודית נאות: לכן שלא ימשכו שכר, זה פתרון יותר אלגנטי וזה נכון גם לתמיד.

יהודית נאות: מ- 2003 ואילך.

יהודית נאות: לדעתי סגן שרוצה לעבוד במקום אחר שיעשה את החשבון שלו.

יאיר פרץ: למה שיעשה את העבודה הזו בהתנדבות?

יהודית נאות: למה לא?

יהודית נאות: אני החלטתי שאני לא רוצה להפסיק את האקדמיה, הייתי סגן ראש עיר בהתנדבות.

יהודית נאות: השקעתי מהזמן הפרטי שלי ובמקום לראות כדורגל הייתי בעירייה.

יהודית נאות: כל נבחר ציבור, חבר מועצת עיר למשל, לא עובד בהתנדבות?

יהודית נאות: לו יש כותרת, תיק וכבוד, הוא גם סגן ראש רשות, אבל כל חברי מוחצה הם גם בהתנדבות למה הם יעשו בהתנדבות?

יהודית נאות: לדעתי הפתרון הנכון הוא שמי שלא רוצה שלא יעבוד.

יאיר פרץ: יש לי הבהרה, אם נוכל להכליל רק את אלה שנבחרו כיום ועוסקים כיום?

מירי פרנקל-שור: זו אפליה.

דוד אזולאי: אומרת חברת הכנסת נאות שיש לו עוד 3.5 שנים, שיחליט.

דוד אזולאי: מה הוא רוצה.

דוד אזולאי: ישנה בעייתיות לא פשוטה.

דוד אזולאי: לצערי הרב, לא אמרתי את זה, יש אחרים שאומרים את זה, שבעקבות האיסור על עיסוק נוסף, אנחנו מאבדים כוחות טובים בכנסת, תסכימו או לא, זה קיים.

דוד אזולאי: אותו דבר הולך לקרות ברשויות המקומיות, יש אנשים מוכשרים, ובגלל האיסור על עיסוק נוסף הם יעזבו את המערכת.

דוד אזולאי: אנחנו מסכימים עם זה ואני חושב שהלכו יחד עם זה לאורך כל הדרך, הסכמתי עם חברת הכנסת נאות והיא הסכימה אתי, עובדה שזה הגיע למה שהגיע בזכות זה שהכרנו בעובדה הזו.

מירי פרנקל-שור: עד סוף הקדנציה שלפני 2008, וב- 2008 החוק חל עליהם.

דוד אזולאי: בדיוק, ואז נאפשר לו לעבוד רק חצי משרה בלבד, הוא יוכל לקבל שכר, יוכל לעסוק בעיסוק נוסף.

דוד אזולאי: האם ההצעה הזו מקובלת עליכם?

יוסף יצחק פריצקי: אולי בהזדמנות חגיגית זו אפשר להחיל את זה גם על חברי כנסת?

דוד אזולאי: חבר הכנסת פריצקי, עלי זה לא מקובל שיחילו את זה לחברי הכנסת, כי אני מרגיש היום טוב שאני יודע שיש לי תפקיד אחד בלבד, והוא לעבוד בכנסת, ואני שמח לעשות את זה ואני חושב גם שיש לי משכורת יפה.

אביטל שטרנברג: זה יחול גם על מי שייבחר לראשונה ב- 2003?

יהודית נאות: כן.

דוד אזולאי: אני הייתי אומר שלא, הייתי אומר דווקא מי שנבחר...

מוסי רז: למה את מתעקשת שכן?

מירי פרנקל-שור: כי זו אפליה.

מירי פרנקל-שור: אין שום סיבה שאדם שכיהן בעבר...

דוד אזולאי: אני אומר, מי שהיה, שימשיך.

דוד אזולאי: אבל לבוא היום וליצור מצב חדש.

יהודית נאות: לא, ואני אגיד לך למה, כי כל אחד היה איפה שהוא או בא ממקום כלשהו, זה היה מורה זה היה באוניברסיטה וכו'.

יהודית נאות: אם נעשה את ההדרגתיות זה יפתור את זה.

דוד אזולאי: את אומרת להחיל את זה על כולם?

יהודית נאות: בוודאי.

דוד אזולאי: אני מציעה לך לעשות חושבים עוד פעם, את מחטיאה את המטרה.

דוד אזולאי: את בעצם מכניסה למעגל קבוצה נוספת כשאנחנו רוצים שזה ילך ויפחת.

דוד אזולאי: אתם טועים רבותיי.

דוד אזולאי: אתם מרחיבים את המעגל מפני שאם עד יום אנחנו מנסים לצמצם את הקבוצה הזו למינימום האפשרי, אנחנו עכשיו הולכים ומרחיבים.

יהודית נאות: הוא יכול, הוא מקבל 50%.

יהודית נאות: אני אתרגם לך את החוק, ב- 2008, סגן ראש רשות ב- 50% משרה יוכל לקבל בעיסוק נוסף רק על 50% מגובה השכר של סגן ראש רשות.

יהודית נאות: עד 2008 ב- 50% הנותרים הוא יוכל להרוויח 3 מיליון לחודש, זה מה שאמרת.

יהודית נאות: אתה מצמצם את השכר אבל גם החוק כמו שהוא, אם היה נכנס היום, הוא אומר, מי שסגן ב- 50% משרה, יכול להרוויח במקום אחר עוד 50% משרה.

יהודית נאות: זאת אומרת שאנחנו מדברים פה על גובה ההכנסה כי החוק שלנו מרשה גם ב- 2008 לעסוק ב- 50% משרה, ובאקדמיה עוד 50%.

דוד אזולאי: פה מדובר בהצעת החוק שלנו, כאשר אנחנו נותנים למישהו לעבוד ב- 50% משרה, מותר לו לעבוד במקום אחר עד לגובה המשרה.

יהודית נאות: ופה עד 2008 הרשת לכולם לעבוד משרה וחצי, זה ההבדל.

יהודית נאות: עשית את זה בהדרגה, כי הרי עורך הדין הזה הוא לא סופרמן, יש לו גם שעות שינה.

יהודית נאות: מה עושה אותו עורך דין מוכשר שהוא סגן ראש רשות, עובד במשרד עורכי דין וקופץ לעיריה מפעם לפעם.

דוד אזולאי: האם אותו ממלא מקום יוכל לעסוק בעיסוק נוסף אחרי 2003?

דוד אזולאי: ויעסוק במשרה ללא הגבלה של הכנסות?

מירי פרנקל-שור: הסייג יחיד הוא שהוא יוכל להרוויח 50% משכרו כסגן ראש רשות.

דוד אזולאי: ומעבר לזה הוא יכול להרוויח בלי הגבלה?

מירי פרנקל-שור: אין מגבלה בעיסוק הנוסף.

יהודית נאות: זה כל ההבדל, צמצום הכנסות, אז נעשה את זה בהדרגה, אבל לא הפרנו את העיקרון, עד 2008 יוכל סגן שרוצה לעבוד בעיסוק נוסף...

דוד אזולאי: עד 2003 הוא עובד במשרה מלאה, עם זה אין לנו בעיה.

דוד אזולאי: מ- 2003...

יהודית נאות: 2003 עד 2008 אם הוא רוצה לעסוק בעיסוק נוסף, הוא יוכל למשוך מהעיריה רק עד 50%.

יהודית נאות: מ- 2008 נכנס הכלל שאם הוא עוסק בעיסוק נוסף, העיסוק הנוסף יכול להשלים הכנסתה לסגן ראש רשות, וזה הפתרון הנכון.

מירי פרנקל-שור: אני מבקשת לעבור על החוק ולראות איך ההחלטה הזו משפיעה ואם יש שינויים שנצטרך החלטת ועדה.

יהודית נאות: אני מציעה להגיד לחבר הכנסת ליצמן את הפתרון הזה כי לדעתי בזה תיפטר הבעיה.

יאיר פרץ: גם אם חבר הכנסת ליצמן יצביע, יש לך רוב.

דוד אזולאי: עם כל הכבוד להסכמים, לי כיו"ר הוועדה יש מחויבות לוועדה.

דוד אזולאי: הוא ביקש התייעצות סיעתית, זה אומר שמחר או מחרתיים, מתי שאני אקבע, נקיים דיון נוסף.

דוד אזולאי: אם הוא מוריד את ההתייעצות הסיעתית שלו, אני לא צריך לקיים דיון נוסף, זה ההבדל.

יהודית נאות: נדבר עם חבר הכנסת ליצמן כי לדעתי המקרה שהוא רצה להציג זהה למקרה שהצגתי.

דוד אזולאי: אני מבקש ממך שתדבר עם הרב ליצמן תסביר לו את ההתפתחות פה ואת הסיכום שהגענו אליו, ואם הוא מוריד את ההתייעצות הסיעתית שלו, לא נקיים דיון נוסף אלא אם היועצת המשפטית של הוועדה תגיד לנו שצריך לקיים דיון נוסף.

דוד אזולאי: אם היא תגיד שלא צריך והוא מוריד את ההתייעצות הסיעתית שלו, אני לא מקיים דיון נוסף, אני ניגש ישר למליאה.

דוד אזולאי: הצבעה

נגד: הצעה עוברת לקריאה שניה ושלישית במליאה.

יהודית נאות: ואנחנו מתנגדים לדירקטוריונים.

דוד אזולאי: הסתייגות זו הסתייגות, היא תבוא למליאה, מי שירצה יצביע, יהיה רוב היא תעבור, לא יהיה רוב היא לא תעבור.

דוד אזולאי: יכול להיות שנמשוך את הדיון במליאה.

יהודית נאות: זה מופיע בסדר היום של היום.

יהודית נאות: אז אתה צריך לדחות, ישמחו להוריד לך סעיף מסדר היום.

יהודית נאות: זה לא יכול לעלות היום.

דוד אזולאי: אז נבקש להוריד את זה מסדר יום עד שמירי תגיד לנו שהכל בסדר.

דוד אזולאי: תודה רבה לכולם.